Prokleta avlija - Wikipedia

# Prokleta avlija

### Sa Wikipedije, slobodne enciklopedije

Prokleta avlija
Originalni naziv: | Prokleta avlija
Autor i datum prvog izdavanja: | Ivo Andrić,
Vrsta djela: | Novela
Žanr: | ?
Jezik kojim je djelo pisano: | Srpsko-hrvatski
Vrijeme i mjesto nastanka: | ?
Pripovijedač: | Andrić, fra Petar, fra Ratislav
Gledište: | ?
Vrijeme radnje: | Osmansko doba
Mjesto radnje: | Bosna i Hercegovina, Turska
Glavno lice: | ?
Vrhunac: | ?
Teme: | kritika vlasti

Prokleta Avlija je djelo Ive Andrića koji predstavlja izuzetnu kritiku vlasti uopće, pa tako i Osmanske. Prikazan je položaj intelektualca u društvu koje ga odbacuje.

## [izmijeni] O autoru

- Ivo Andrić

## [izmijeni] Radnja

Kratki roman "Prokleta avlija", čije pisanje je Andrić započeo između Prvog i Drugog svjetskog rata, a dovršio ga i objavio 1954. godine, smatra se piščevim remek-djelom. Komponovan je narativnim postupkom "upričavanja priče" (prstenasta, okvirna strktura). Ima više pripovjedača koji jedan od drugoga preuzimaju kazivačku poziciju. Pripovijedanje u ovom romanu može se predstaviti i slikom koncentričnih krugova koji se skupljaju do samog jezgra priče.

Kao i svi drugi Andrićevi romani, izuzimajući Gospođicu, i Prokleta avlija okrenuta je historiji, ali na drukčiji način od Višegradske, Travničke i Sarajevske hronike. Roman je ispripovijedan smirenim, nepristrasnim tonom, kojim se odmjereno i sugestivno teži objektivizaciji, kako je to kod Andrića već običaj i pravilo.

Do centralne, historijske priče iz 11. vijeka o tragičnoj sudbini Džem-sultana, Andrić nas dovodi posredno. O Džem-sultanu pripovijeda mladi polu-Turčin Ćamil, koji u njemu vidi svog sudbinskog srodnika i preteču. O Ćamilu pripoveda prestravljeni Jevrejin Haim, a svi oni su samo uspomena fra Petra na dane provedene u stambolskom zatvoru, "Prokletoj avliji". A tu uspomenu, opet, grli luk sjećanja bezimenog mladića (pisca?), koji, gledajući u zimski dan na fra-Petrov grob, vraća u sebi cijeli tok priče.

Svi protagonisti "Proklete avlije", ma koliko različiti, čuvaju u sebi iskustvo sužnja, pa i svijet, makar i nesvjesno, osjećaju kao ograničen, tjeskoban prostor. Kao da je samo postojanje tamnovanje. (Naslov romana simbolički je ključ čitanja.) Uskomešanost zatvora u koji se sliva zli talog imperije koja je prešla svoj vrhunac, ali gdje, igrom slučaja, zalutaju i ljudi koji su samo drukčiji od ostalih, postaje neka vrsta zamjene za svijet on traje u vremenu i ne obazire se na pojedinačne ljudske sudbine koje ga tvore. „Svi su sporedni i nevažni“ zapisuje Andrić. „Avlija živi sama za sebe, sa stotinu promijena, i uvijek ista.“

## [izmijeni] Stil

## [izmijeni] Također pogledajte

- Bosanskohercegovačka književnost
- Alfabetski spisak bosanskih djela

## [izmijeni] Vanjski linkovi

Wikicitat na bosanskom jeziku ima članak pod nazivom:
Prokleta avlija

Nedovršeni članak Prokleta avlija koji govori o književnosti treba dopuniti. Dopunite ga prema pravilima Wikipedije.

Preuzeto sa: "http://bs.wikipedia.org../../../p/r/o/Prokleta_avlija.html"

Kategorije: Wikicitat | U začetku, Književnost | Literatura | Ivo Andrić | Bosanskohercegovačka djela

##### Views

- Članak
- Razgovor
- Trenutna verzija

##### Pretraga